
ANUNŢ DE RECRUTARE PENTRU POZIŢIA DE MEMBRU ÎN CONSILIUL DE ADMINISTRAŢIE AL COMPANIEI NAŢIONALE AEROPORTURI BUCUREȘTI S.A.

Ministerul Transporturilor și Infrastructurii și expertul său în recrutare S.C. Pluri Consultants România S.R.L. anunţă declanşarea procedurii de recrutare și selecție de candidaţi pentru nominalizarea în vederea numirii membrilor Consiliului de Administraţie ai COMPANIEI NAŢIONALE AEROPORTURI BUCUREȘTI S.A.. Procesul de recrutare și selecţie are ca scop identificarea, recrutarea și selectarea celor mai potriviți 6 candidaţi pentru ocuparea postului de membru în Consiliul de Administrație la COMPANIA NAŢIONALA AEROPORTURI BUCUREȘTI S.A.. Acest proces de recrutare și selecție se derulează în conformitate cu prevederile O.U.G. nr. 109/2011 privind guvernanţa corporativă a întreprinderilor publice, aprobată prin Legea  nr. 111/2016 și H.G. nr. 722/2016 pentru aprobarea Normelor metodologice de aplicare a unor prevederi  din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare,  precum și cu cele ale Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal.

1. PROCESUL DE RECRUTARE ȘI SELECȚIE
Procesul de recrutare și selecție a candidaților pentru cele 6 posturi de membru în Consiliul de Administrație aflate în recrutare are următoarele etape:
	
	ETAPA
	DURATA estimată
	DERULARE
	REZULTAT

	1. 
	Depunerea dosarelor de candidatură
	07.08 – 06.09.2023
	Candidaţii depun, atât în format fizic, cât şi electronic, documentele cerute în dosarele de candidatură.
	Dosare de candidatură depuse

	2. 
	Evaluarea dosarelor de candidatură
	07.09 – 11.09.2023
	Analizăm documentele necesare pentru depunerea candidaturilor.
	Lista lungă 

	3. 
	Selecţia iniţială
	12.09 – 18.09.2023
	Va fi evaluat gradul de îndeplinire a cerințelor și competențelor stipulate în descrierea profilului candidatului căutat. Se face o primă evaluare a competenţelor şi trăsăturilor şi o primă ierarhizare a candidaţilor.
	Lista scurtă

	4. 
	Depunerea declarației de intenție
	19.09 – 04.10.2023
	Candidaţii aflaţi pe lista scurtă vor avea la dispoziție 15 zile in vederea elaborării și depunerii declarației de intenție.
	Depunerea declarației de intenție

	5. 
	Selecţia finală
	09.10 – 13.10.2023
	În această etapă evaluăm competenţele şi trăsăurile candidaţilor, atât pe baza interviului final cât şi a declaraţiei de intenţie. La final se elaborează lista ierarhizată a candidaţilor din care se vor face propunerile de nominalizare. Candidații propuși spre nominalizare şi acceptați vor semna contractul de mandat.
	Propunerile de nominalizare



Toate aceste etape sunt eliminatorii.
Candidaţii vor fi informaţi în mod operativ şi transparent, telefonic şi pe e-mail, referitor la eventualele schimbări apărute în planul de derulare  a acestor etape, precum şi de rezultatele obţinute de fiecare dintre ei pe fiecare etapă a acestui proces.
Graficul de derulare a procesului de recrutare și selecţie la zi va fi postat şi pe pagina de internet www.mt.gov.ro precum și pe site-ul companiei www.cnab.ro. 

2. CONDIȚII DE PARTICIPARE
Candidaţii pe care dorim sa îi identificăm în procesul de selecție pentru nominalizarea în vederea numirii membrilor Consiliului de Administraţie            ai COMPANIEI NAŢIONALE AEROPORTURI BUCUREȘTI S.A.  trebuie să îndeplinească cumulativ următoarele cerinţe:

Criterii de eligibilitate comune pentru toate posturile de administrator

a) cunosc foarte bine limba română (scris și vorbit).
b) nu se află în conflict de interese care să îi(le) facă incompatibili(e) cu exercitarea funcției de administrator în Consiliul de Administraţie al societății pentru care au aplicat; 
c) nu se află în niciuna dintre situațiile prevăzute în articolul 30 alin. 9 si articolul 36 alin. 7 din  OUG 109/2011;
d) nu au fost condamnați(te) definitiv printr-o hotărâre judecătorească pentru săvârșirea unei infracțiuni contra umanității, contra statului sau contra autorității, infracțiuni de corupție şi de serviciu, infracțiuni contra înfăptuirii justiției, infracțiunii de fals, infracțiunii contra patrimoniului, pentru infracțiunile prevăzute de Legea nr. 656/2002 pentru prevenirea şi sancționarea spălării banilor, precum şi pentru instituirea unor măsuri de prevenire şi combatere a finanțării terorismului, cu modificările şi completările ulterioare, sau pentru infracțiunile prevăzute de Legea nr. 85/2014 privind procedurile desăvârșite cu intenție care ar face-o incompatibile cu exercitarea funcției;
e) nu au făcut poliție politică, așa cum este definită prin lege;
f) au capacitate deplină de exercițiu; 
g) sunt apți din punct de vedere medical;
h) îndeplinesc criteriile cerute prin O.U.G. nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016 şi Hotărârea de Guvern nr. 722/2016;
i) să nu exercite concomitent mai mult de 3 mandate de administrator şi/sau de membru al consiliului de supraveghere în societăţi sau întreprinderi publice, conform art. 33 din OUG 109/2011, cu excepția funcționarilor publici sau a altor categorii de personal din cadrul autorității publice tutelare ori din cadrul altor autorități sau instituții publice, care pot deține calitatea de membru în consiliul de administrație și/sau de membru în consiliul de supraveghere la maximum două întreprinderi publice sau în organele de conducere ale altor entități deținute de stat sau de unitățile administrativ – teritoriale al căror sediu se află pe teritoriul României, conform art. XII (1) din OUG nr.34/2023 privind unele măsuri fiscal-bugetare, prorogarea unor termene, precum și pentru modificarea și completarea unor acte normative.

II. Criterii de eligibilitate specifice 
A. Pentru posturile de administrator cu studii economice 
a) au studii economice absolvite cu diploma de licentă.
b) au cel putin 10 ani vechime in munca și minim 5 ani de experiență profesională specifică în domeniul studiilor economice absolvite.
c) au minim 5 ani de experienta de administrare, conducere, management sau coordonare în cadrul unor entități publice sau private;

B. Pentru posturile de membru în Consiliul de Administratie cu calificare de auditor financiar sau experienta de cel putin 3 ani in audit statutar sau in cadrul Comitetelor de Audit
a) studii superioare (cel putin echivalent ISCED 6) absolvite în cadrul unei instituţii de învățământ superior;
b) cel putin 10 ani vechime in munca;
c) minim 5 ani de experienta de administrare, conducere, management sau coordonare în cadrul unor entități publice sau private;

În aplicarea prevederilor art. 65 alin. (3) din Legea nr. 162/2017, cu modificările ulterioare, cu privire la atestarea competenţelor profesionale atât în domeniul contabilităţii, cât şi în domeniul auditului statutar, cel puţin un membru al Comitetului de audit trebuie să deţină calificarea de auditor financiar sau are experienţă de cel puţin 3 ani în audit statutar dobândită prin participarea la misiuni de audit statutar în România, în alt stat membru, într-un stat AELS, în Elveţia sau în Regatul Unit al Marii Britanii şi Irlandei de Nord sau în cadrul Comitetelor de audit formate la nivelul Consiliilor de administraţie / supraveghere ale unor societăţi / entităţi de interes public, dovedită cu documente..


C. Pentru posturile de administrator cu studii juridice
a) au studii juridice absolvite cu diploma de licentă.
b) au cel putin 10 ani vechime in munca și minim 5 ani de experiență profesională specifică în domeniul studiilor juridice absolvite.
c) au minim 5 ani de experienta de administrare, conducere, management sau coordonare în cadrul unor entități publice sau private;

D. Pentru posturile de administrator cu orice fel de studii
a) au cel putin 10 ani vechime totală in muncă;
b) au minim 5 ani de experienta de administrare, conducere, management sau coordonare în cadrul unor entități publice sau private;
c) au experiență în cadrul unor entități  din domeniul de activitate al companiei;
d) sunt absolvenți(te) ai (ale) unui program de studii superioare(echivalent ISCED 6) finalizat cu diplomă în cadrul unei instituţii de învățământ superior;

Criterii optionale
· Reprezintă un avantaj diploma de studii post universitare;
· Au cetățenie română sau cetățenie a altor state membre ale Uniunii Europene, cu condiția să aibă domiciliul în România; 
· Cunoştinte în domeniul pieţelor de capital;
· Experiență în comunicarea şi relaţia cu investitorii; 
· Experienţă relevantă atât pe plan local cât şi internaţional;
· Experienţă în relaţia cu autorităţile publice, autorităţile de reglementare şi supraveghere din domeniul administrării infrastructurii aeroportuare;
· Experienţă în formarea, coordonarea şi dezvoltarea echipelor/colectivelor de personal şi planificarea succesiunii în cadrul acestora;
· Experienţă în domeniul audit, economic, contabilitate, financiar sau juridic, managementul riscului;
· Prezinta un avantaj cunostinte si experienta in domeniul de activitate al companiei;
· Reprezinta un avantaj experienta relevantă in domeniu in relatia cu institutiile europene.


*Nu se pot cumula anii de experiență managerială dobândită în contracte de mandat concomitente*




3. DEPUNEREA DOSARELOR DE CANDIDATURĂ

Dosarele de candidatură vor fi depuse până cel târziu în data de 06.09.2023, ora 12.00, pe suport hârtie, în plic închis şi sigilat, pe care se va menţiona următorul text: „Candidatură pentru Consiliulul de Administraţie al COMPANIEI NAŢIONALE AEROPORTURI BUCUREȘTI S.A. / Nume şi Prenume candidat, la sediul Registraturii Ministerului Transporturilor și Infrastructurii, situat pe Bulevardul Dinicu Golescu 38, București. Dosarul de candidatură va fi trimis şi în format electronic, pe adresa de e-mail 109@pluri.ro . Nu se vor accepta documente transmise prin WeTransfer. Depunerea pe suport hârtie si pe e-mail a tuturor documentelor pentru candidatură este obligatorie. Dosarele de candidatură pe suport hârtie pot fi depuse personal sau pot fi trimise prin poştă sau curier la adresa mai-sus menţionată. Mesajele e-mail de depunere a candidaturilor electronice, cât şi documentele ataşate vor trebui să conţină în mod obligatoriu numele şi prenumele candidatului şi denumirea societăţii (de exemplu „Candidatura CA CNAB Nume_Prenume” respectiv „CV Nume_Prenume CNAB).


4. DOCUMENTE NECESARE PENTRU DEPUNEREA CANDIDATURII
Dosarele de candidatură vor conţine în mod obligatoriu următoarele documente:

a. Opis documente;
b. Curriculum vitae, potrivit modelului comun european;
c. Adeverință medicală;
d. Cazierul judiciar;
e. Cazier fiscal;
f. Copii:
a. Copia actului de identitate;
b. Copia certificatului de căsătorie sau a altor acte, doar în cazul în care numele de pe actele depuse este diferit de cel de pe actul de identitate;
c. Copia diplomei de licenţă sau echivalentă; 
d. Copii ale documentelor care dovedesc experiența profesională cerută (obligatoriu extras Reges/Revisal și copie carnet de muncă, contracte de mandat/management, adeverințe eliberate de angajatori, etc.) 
g. Formulare:
1. F1 - Cererea de înscriere; 
2. F2 - Declarație pe propria răspundere privind conformitatea documentelor şi informațiilor prezentate în dosar, lipsa conflictului de interese şi a situațiilor de incompatibilitate. 
3. F3 - Acordul cu privire la obținerea de date în vederea verificării informațiilor. 
4. F4 - Consimțământ de prelucrare a datelor cu caracter personal.
5. F5 - Declarația de interese.

Modelele de formulare pot fi descărcate de pe pagina de internet www.mt.gov.ro precum și pe site-ul companiei www.cnab.ro  
 .
În cazul în care unul dintre documentele menționate mai sus lipsește din dosarul de candidatură iar candidatul nu îl transmite în timp util, candidatura sa va fi respinsă.



5. CRITERII DE SELECŢIE
Mai întâi în etapa de selecție inițială și apoi în cea de selecție finală, competențele candidaților și trăsăturile comportamentale vor fi evaluate. Principalele criterii de selecție folosite în aceste 2 etape sunt:

	1. COMPETENȚE
	A. SPECIFICE SECTORULUI DE ADMINISTRARE A INFRASTRUCTURII AEROPORTUARE

	
	B. DE IMPORTANȚĂ STRATEGICĂ

	
	C. DE GUVERNANȚĂ CORPORATIVĂ

	
	D. SOCIALE ȘI PERSONALE

	2. EXPERIENȚĂ
	E. EXPERIENȚĂ PROFESIONALĂ RELEVANTĂ

	3. ALINIERE
	F. ALINIERE CU SCRISOAREA DE AȘTEPTĂRI

	2.TRĂSĂTURI COMPORTAMENTALE
	Comportament și atitudine specifică profilului de membru CA 




6. ALTE INFORMAȚII

a. Comunicarea cu candidaţii
Pe întreg parcursul acestui proces de selecţie, comunicarea cu candidaţii se va face prin e-mail şi telefonic, de aceea este imperios necesar ca adresa de e-mail şi numărul de telefon trecute în CV să fie corecte.
Lista lungă, lista scurtă şi propunerile de nominalizare au caracter confidenţial şi nu vor fi publicate; rezultatele obţinute de candidaţi pe fiecare din etapele procesului de selecţie le vor fi comunicate acestora individual în modalitaţile descrise mai sus.

b. Contestaţii
Legislaţia de guvernanţă corporativă a întreprinderilor publice nu prevede contestaţii. Totuşi, din dorința de a asigura maximă transparenţă a procesului de recrutare şi selecţie, vom răspunde prompt cererilor de clarificări formulate de către candidaţi, cu condiţia ca aceştia să solicite numai informaţii care se referă la candidatura lor şi care nu implică rezultatele obţinute de către ceilalţi candidaţi. Eventualele cereri de clarificări se depun la fel ca şi dosarele de candidatură sau declaraţiile de intenţie, cu specificaţia pe plic „ Cerere de clarificări privind rezultatele etapei de __(evaluare a dosarelor, sau selecţie initială sau selecţie finală) CNAB_ Nume Prenume) iar documentul trimis prin e-mail va fi salvat cu titlul „Cerere clarificări Nume Prenume”.
Cererile de clarificări se depun în termen de maxim 24 de ore de la primirea rezultatelor şi li se va răspunde în acelaşi termen de maxim 24 de ore de la înregistrarea cererii.

c. Protecția datelor personale

Acest proces de recrutare și selecție descris în detaliu mai sus, se va desfășura conform Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal. În acest sens, se vor respecta următoarele:
i. Toți candidații își vor da acordul cu privire la prelucrarea datelor cu caracter personal.
ii. Toate datele personale pe care candidații le vor furniza vor fi utilizate doar de către expert sau de către reprezentanții Ministerului Transporturior si Infrastructurii în scopul selectării celui mai competent și mai motivat candidat care să ocupe funcția de membru în Consiliul de Administrație.
iii. Toate datele personale furnizate de către candidați vor fi șterse la un an de la data nominalizării.
iv. Cât timp datele personale ale candidaților se află în posesia noastră, nici o informație nu va fi pusă la dispoziția nici unei altei părți, în conformitate cu prevederile legale în vigoare.
v. Dacă doresc, candidații ne pot solicita în orice moment informații despre modul în care sunt păstrate și utilizate datele lor personale.
vi. Oricând un candidat decide să se retragă din acest proces de recrutare și selecție, ne vom asigura că datele sale personale vor fi șterse din baza noastră de date în conformitate cu prevederile legale în domeniu.

